CELEX: 22014D0213
Language: bg
Date: 2014-10-24 00:00:00
Title: Решение на Съвместния комитет на ЕИП № 213/2014 от 24 октомври 2014 година за изменение на приложение II (Технически правила, стандарти, изпитвания и сертифициране) към Споразумението за ЕИП [2015/1437]

3.9.2015   
            
            
               BG
            
            
               Официален вестник на Европейския съюз
            
            
               L 230/8
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 213/2014
   от 24 октомври 2014 година
   за изменение на приложение II (Технически правила, стандарти, изпитвания и сертифициране) към Споразумението за ЕИП [2015/1437]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директива 2014/31/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставянето на пазара на везни с неавтоматично действие (1) следва да бъде включена в Споразумението за ЕИП.
            
         
               (2)
            
            
               Директива 2014/32/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара на средства за измерване (2) следва да бъде включена в Споразумението за ЕИП.
            
         
               (3)
            
            
               Считано от 20 април 2016 г. Директива 2014/31/ЕС отменя Директива 2009/23/ЕО на Европейския парламент и на Съвета от 23 април 2009 г. относно везните с неавтоматично действие (3), която е включена в Споразумението за ЕИП и следователно трябва да отпадне от Споразумението за ЕИП, считано от 20 април 2016 г.
            
         
               (4)
            
            
               Считано от 20 април 2016 г. Директива 2014/32/ЕС отменя Директива 2004/22/ЕО на Европейския парламент и на Съвета от 31 март 2004 г. относно измервателните уреди (4), която е включена в Споразумението за ЕИП и следователно трябва да отпадне от Споразумението за ЕИП, считано от 20 април 2016 г.
            
         
               (5)
            
            
               Поради това приложение II към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Глава IX от приложение II към Споразумението за ЕИП се изменя, както следва:
   
               1)
            
            
               След точка 21в (Директива 2007/45/ЕО на Европейския парламент и на Съвета) се вмъкват следните точки:
               
                           „27г.
                        
                        
                           
                              32014 L 0031: Директива 2014/31/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставянето на пазара на везни с неавтоматично действие (ОВ L 96, 29.3.2014 г., стр. 107).
                        
                     
                           27д.
                        
                        
                           
                              32014 L 0032: Директива 2014/32/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки за предоставяне на пазара на средства за измерване (ОВ L 96, 29.3.2014 г., стр. 149).“
                        
                     
         
               2)
            
            
               Текстът на точки 27 (Директива 2009/23/ЕО на Европейския парламент и на Съвета) и 27б (Директива 2004/22/ЕО на Европейския парламент и на Съвета) се заличава, считано от 20 април 2016 г.
            
         Член 2
   Текстовете на директиви 2014/31/ЕС и 2014/32/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 ноември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 24 октомври 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 96, 29.3.2014 г., стр. 107.
   
      (2)  ОВ L 96, 29.3.2014 г., стр. 149.
   
      (3)  ОВ L 122, 16.5.2009 г., стр. 6.
   
      (4)  ОВ L 135, 30.4.2004 г., стр. 1.
   
      (5)  Без отбелязани конституционни изисквания.